nibzard/narodne-novine-full-text-markdown huggingface dataset:
### NN 120/2018 (31.12.2018.), Odluka o imenovanju sudaca Općinskog suda u Novom Zagrebu

DRŽAVNO SUDBENO VIJEĆE

2422

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća, te Nediljka Bobana, Nevena Cambja, Sabine Dugonjić, Mije Galiota, Damira Kontreca, prof. dr. sc. Eduarda Kunšteka i Ivice Veselića, članova Vijeća, na 138. sjednici, održanoj 15. i 16. studenoga 2018., donijelo je

ODLUKU

Za suce Općinskog suda u Novom Zagrebu imenuju se IVA KERO, viša sudska savjetnica u Županijskom sudu u Zagrebu, i PETAR MATIĆ, viši sudski savjetnik u Visokom trgovačkom sudu Republike Hrvatske.

Imenovani kandidati stupit će na dužnost 1. siječnja 2019.

Broj: IS-12/17-27
 Zagreb, 16. studenoga 2018.

Predsjednik
 Željko Šarić, v. r.
### NN 120/2018 (31.12.2018.), Odluka o dodjeli odlikovanja Reda kneza Domagoja s ogrlicom za pokazanu osvjedočenu hrabrost i junaštvo u Domovinskom ratu

PREDSJEDNICA REPUBLIKE HRVATSKE

2405

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 12. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo u Domovinskom ratu, odlikuju se

1. TUNO (Miko) ČIBARIĆ – posmrtno

2. ZVONKO (Ivan) ĆURKOVIĆ.

Klasa: 060-03/18-07/05
 Urbroj: 71-03-01-01/3-18-01
 Zagreb, 28. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 120/2018 (31.12.2018.), Odluka o dodjeli odlikovanja Reda Nikole Šubića Zrinskog za junački čin u Domovinskom ratu

PREDSJEDNICA REPUBLIKE HRVATSKE

2406

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuju se

1. TOMISLAV (Franjo) BAUMGERTNER

2. GORAN (Dimitrije) MALINOVIĆ

3. VASILIJA (Dragoljub) TUCKER.

Klasa: 060-03/18-08/05
 Urbroj: 71-03-01-01/3-18-01
 Zagreb, 28. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 120/2018 (31.12.2018.), Odluka o dodjeli odlikovanja Reda Nikole Šubića Zrinskog za pokazanu osvjedočenu hrabrost i junaštvo u Domovinskom ratu Samostalnoj satniji » Sveti Jure« – Žrnovnica

PREDSJEDNICA REPUBLIKE HRVATSKE

2407

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za pokazanu osvjedočenu hrabrost i junaštvo njezinih pripadnika u Domovinskom ratu, odlikuje se

SAMOSTALNA SATNIJA »SVETI JURE« – ŽRNOVNICA.

Klasa: 060-03/18-08/06
 Urbroj: 71-03-01-01/3-18-01
 Zagreb, 28. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 120/2018 (31.12.2018.), Odluka o dodjeli odlikovanja Reda hrvatskog križa za teško ranjavanje u Domovinskom ratu

PREDSJEDNICA REPUBLIKE HRVATSKE

2408

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 19. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog križa, za teško ranjavanje u Domovinskom ratu, odlikuju se

1. JOSIP (Josip) HORVAT

2. MIRA (Stjepan) VRDOLJAK.

Klasa: 060-03/18-14/02
 Urbroj: 71-03-01-01//3-18-01
 Zagreb, 28. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 120/2018 (31.12.2018.), Odluka o dodjeli odlikovanja Reda hrvatskog trolista za osobite zasluge za Republiku Hrvatsku stečene u ratu

PREDSJEDNICA REPUBLIKE HRVATSKE

2409

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuju se

1. TANJA (Filip) BELOBRAJDIĆ

2. MARIJA (Josip) KATIĆ

3. IVAN (Mirko) MATKOVIĆ

4. IGOR (Petar) ŠIROKI.

Klasa: 060-03/18-15/06
 Urbroj: 71-03-01-01/3-18-01
 Zagreb, 28. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 120/2018 (31.12.2018.), Odluka o dodjeli odlikovanja Reda hrvatskog pletera za osobiti doprinos razvitku i ugledu Republike Hrvatske i dobrobiti njezinih građana

PREDSJEDNICA REPUBLIKE HRVATSKE

2410

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuje se

ZLATKO (Đuro) MENGES.

Klasa: 060-03/18-16/14
 Urbroj: 71-03-01-01/3-18-01
 Zagreb, 28. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 120/2018 (31.12.2018.), Odluka o dodjeli odlikovanja Reda hrvatskog pletera za osobiti doprinos razvitku i ugledu Republike Hrvatske i dobrobiti njezinih građana

PREDSJEDNICA REPUBLIKE HRVATSKE

2411

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuje se

bojnik MARIO (Franjo) ŠUMAN.

Klasa: 060-03/18-16/15
 Urbroj: 71-03-01-01/3-18-01
 Zagreb, 28. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 120/2018 (31.12.2018.), Odluka o dodjeli odlikovanja Spomenice domovinskog rata za sudjelovanje u Domovinskom ratu

PREDSJEDNICA REPUBLIKE HRVATSKE

2412

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 22. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinskog rata, za sudjelovanje u Domovinskom ratu, odlikuje se

časnički namjesnik NENAD (Stjepan) LAMBREŠČAK.

Klasa: 060-03/18-17/11
 Urbroj: 71-03-01-01/3-18-01
 Zagreb, 28. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 120/2018 (31.12.2018.), Odluka o dodjeli odlikovanja Spomenice domovinskog rata za sudjelovanje u Domovinskom ratu

PREDSJEDNICA REPUBLIKE HRVATSKE

2413

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 22. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinskog rata, za sudjelovanje u Domovinskom ratu, odlikuju se

1. nadnarednik DALIBOR (Dejan) BELANI

2. nadnarednik DARINKO (Slavko) DUJIĆ

3. nadnarednik GORAN (Stevo) FRANKOL

4. nadnarednica JELENA (Matija) HERCIGONJA

5. nadnarednik SINIŠA (Krunoslav) HRESTAK

6. nadnarednik ZORAN (Ilija) JURKIĆ

7. nadnarednik DARKO (Rajko) KLUJBERT-OPAČIĆ

8. nadnarednik MARIJO (Juraj) LUKŠIĆ

9. nadnarednik MARIJO (Vladimir) PAVLEKOVIĆ

10. nadnarednik ROBERT (Franjo) RAJKI

11. nadnarednik HELMUT (Franjo) ŠMITLEHNER

12. nadnarednik PETAR (Mirko) VRANKOVIĆ

13. nadnarednica VS ANITA (Mijo) VUKOVIĆ

14. narednik ZLATKO (Marko) BRATIĆ

15. narednik DARIO (Franjo) HLAJ

16. narednik MIRO (Ilija) JURKIĆ

17. narednik JOZO (Franjo) KLARIĆ

18. narednik MLADEN (Ivan) KOS

19. narednik GORAN (Vlado) KOSIĆ

20. narednik NENAD (Ivica) NOVAK

21. narednik NENAD (Mato) TIŠLJAREC

22. narednik DAVOR (Marijan) VUJEVIĆ

23. narednik SLAVEN (Ilija) VULIĆ

24. desetnik IVICA (Mirko) ĆURIĆ.

Klasa: 060-03/18-18/10
 Urbroj: 71-03-01-01/3-18-01
 Zagreb, 28. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 1/2019 (2.1.2019.), Pravilnik o izmjenama i dopunama Pravilnika o utvrđivanju lista povjerenika u postupku stečaja potrošača

MINISTARSTVO PRAVOSUĐA

24

Na temelju članka 32. stavka 6. Zakona o stečaju potrošača (»Narodne novine«, broj 100/15. i 67/18.) ministar pravosuđa donosi

PRAVILNIK

O IZMJENAMA I DOPUNAMA PRAVILNIKA O UTVRĐIVANJU LISTA POVJERENIKA U POSTUPKU STEČAJA POTROŠAČA

Članak 1.

U Pravilniku o utvrđivanju lista povjerenika u postupku stečaja potrošača (»Narodne novine«, broj 12/16.) članak 3. stavak 1. točka 3. mijenja se i glasi:

»3. koja ima položen stručni ispit za povjerenika ili je oslobođena obveze polaganja toga ispita i«.

Članak 2.

U članku 5. iza stavka 3. dodaje se novi stavak 4. koji glasi:

»(4) Kao dokaz da ima završen diplomski sveučilišni studij, odnosno završeno visoko obrazovanje s najmanje 300 ECTS bodova podnositelj zahtjeva dužan je dostaviti odgovarajuću ispravu kojom potvrđuje završetak studija i stjecanje određenog akademskog naziva (diploma, svjedodžba ili potvrda, odnosno dopunska isprava o studiju ako je to potrebno za razumijevanje stečene kvalifikacije).«.

Dosadašnji stavak 4. koji postaje stavak 5. mijenja se i glasi:

(5) Kao dokaz o ispunjavanju pretpostavki za dostojnost iz članka 4. stavka 2. točki 1. i 4. ovog Pravilnika podnositelj zahtjeva za upis na listu povjerenika dužan je dostaviti uvjerenje da se protiv njega ne vodi kazneni postupak za kazneno djelo koje se pokreće po službenoj dužnosti koje ne može biti starije od osam dana te potvrdu Financijske agencije da podnositelj zahtjeva za upis na listu sukladno odredbama Zakona o stečaju potrošača nije nesposoban za plaćanje.

Dosadašnji stavak 5. koji postaje stavak 6. mijenja se i glasi:

»(6) Ostale pretpostavke za upis na listu povjerenika utvrđuju se po službenoj dužnosti.«.

Članak 3.

U članku 6. stavku 1. podstavku 2. iza točke 3. dodaju se nove točke 4. i 5. koje glase:

»4. ako je brisana s liste stečajnih upravitelja ili iz imenika odvjetnika

5. ako joj je ukinuto odobrenje za rad za obavljanje revizorskih usluga ili poreznog savjetnika«.

Dosadašnje točke 4. i 5. postaju točke 6. i 7.

Članak 4.

U članku 8. stavku 1. podstavak 5. mijenja se i glasi:

» – podatak o položenom stručnom ispitu ili naznaka da je osoba oslobođena obveze polaganja tog ispita«.

U članku 8. stavku 1. briše se podstavak 8.

Članak 5.

U članku 9. stavku 3. podstavak 4. mijenja se i glasi:

» – naznaku potrošača«.

U članku 9. stavku 4. brišu se riječi: »imenovanju i« te se nakon riječi »razrješenju povjerenika« dodaju riječi: »zbog neurednog obavljanja dužnosti«.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/18-01/39
 Urbroj: 514-05-01-02-02-18-02
 Zagreb, 2. siječnja 2019.

Ministar
 Dražen Bošnjaković, v. r.
### NN 1/2019 (2.1.2019.), Pravilnik o izmjenama i dopuni Pravilnika o polaganju stručnog ispita, obuci i usavršavanju povjerenika

MINISTARSTVO PRAVOSUĐA

23

Na temelju članka 35. stavka 5. Zakona o stečaju potrošača (»Narodne novine«, broj 100/15. i 67/18.) ministar pravosuđa donosi

PRAVILNIK

O IZMJENAMA I DOPUNI PRAVILNIKA O POLAGANJU STRUČNOG ISPITA, OBUCI I USAVRŠAVANJU POVJERENIKA

Članak 1.

U Pravilniku o polaganju stručnog ispita, obuci i usavršavanju povjerenika (»Narodne novine«, broj 12/16.) u članku 7. stavak 1. mijenja se i glasi:

»(1) Stručni ispit može polagati osoba koja je obavila stručnu obuku u trajanju od jedne godine.«.

Stavak 3. mijenja se i glasi:

»(3) U prijavi iz stavka 2. ovog članka kandidat može naznačiti savjetovalište i općinski sud u kojem želi obaviti stručnu obuku, a dužan je priložiti dokaz o uplati troškova polaganja stručnog ispita.«

Iza stavka 3. dodaje se stavak 4. koji glasi:

»(4) Ministarstvo zaključkom upućuje kandidata na obavljanje stručne obuke u savjetovalište upisano u Očevidnik savjetovališta i posrednika i u općinski sud prema zahtjevu kandidata iz stavka 3. ovog članka, odnosno prema mjestu prebivališta ili boravišta kandidata.«

Dosadašnji stavak 4. postaje stavak 5.

Članak 2.

U članku 10. dodaje se novi stavak 2. koji glasi:

»(2) Stečajni upravitelji, odvjetnici, ovlašteni revizori i porezni savjetnici oslobođeni su obveze polaganja stručnog ispita za povjerenika.«

Dosadašnji stavci 2. do 4. postaju stavci 3. do 5.

Članak 3.

Članak 19. mijenja se i glasi:

»Pravne izvore za polaganje stručnog ispita utvrđuje Ispitno povjerenstvo.«

Članak 4.

Članci 20. do 25. brišu se.

Članak 5.

Članak 26. mijenja se i glasi:

»Prije pristupanja polaganju stručnog ispita za povjerenike kandidat je dužan obaviti stručnu obuku.«

Članak 6.

U članku 28. briše se stavak 1., a dosadašnji stavak 2. postaje stavak 1.

Članak 7.

U članku 29. brišu se stavci 1. i 2., a dosadašnji stavak 3. postaje stavak 1.

Članak 8.

U članku 31. stavku 1. riječ »osam« zamjenjuje se riječju »šest«.

Stavak 3. mijenja se i glasi:

»(3) Za voditelje stručnih radionica mogu se odrediti suci, povjerenici, članovi Ispitnog povjerenstva, nastavnici pravnih i ekonomskih fakulteta te drugi istaknuti stručnjaci u određenim područjima.«

Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/18-01/35
 Urbroj: 514-05-01-02-02-18-02
 Zagreb, 2. siječnja 2019.

Ministar
 Dražen Bošnjaković, v. r.
### NN 1/2019 (2.1.2019.), Pravilnik o načinu i rokovima dostavljanja podataka Uredu za sprječavanje pranja novca o prekršajnim postupcima

MINISTARSTVO FINANCIJA

12

Na temelju članka 148. stavka 9. Zakona o sprječavanju pranja novca i financiranja terorizma (»Narodne novine« broj 108/17, dalje u tekstu: Zakon) ministar financija donosi

PRAVILNIK

O NAČINU I ROKOVIMA DOSTAVLJANJA PODATAKA UREDU ZA SPRJEČAVANJE PRANJA NOVCA O PREKRŠAJNIM POSTUPCIMA

I. UVODNE ODREDBE

Članak 1.

Ovim se Pravilnikom propisuje način i rokovi dostavljanja podataka o predmetima u kojima je dovršen prekršajni postupak zbog prekršaja propisanih Zakonom, a koje podatke je Financijski inspektorat dužan dostavljati Uredu za sprječavanje pranja novca (dalje u tekstu: Ured).

II. NAČIN DOSTAVLJANJA PODATAKA

Članak 2.

(1) Financijski inspektorat je dužan podatke o predmetima u kojima je dovršen prekršajni postupak zbog prekršaja propisanih Zakonom dostaviti Uredu na Obrascu za obavještavanje Ureda za sprječavanje pranja novca o prekršajnom postupku (Obrazac UZSPN-O-148-6, dalje u tekstu: Obrazac), koji je sastavni dio ovoga Pravilnika.

(2) Podatke o predmetima u kojima je dovršen prekršajni postupak zbog prekršaja propisanih Zakonom Financijski inspektorat dostavlja Uredu:

1. u fizičkom obliku (tiskani Obrazac), poštom ili telefaksom ili

2. elektroničkim prijenosom podataka (elektronički Obrazac).

Rokovi dostavljanja podataka

Članak 3.

(1) Financijski inspektorat dužan je dva puta godišnje Uredu dostaviti podatke iz članaka 2. ovoga Pravilnika.

(2) Podatke za prvo polugodište tekuće kalendarske godine Financijski inspektorat dostavlja najkasnije do kraja srpnja tekuće kalendarske godine, a za drugo polugodište tekuće kalendarske godine najkasnije do siječnja sljedeće kalendarske godine.

III. PRIJELAZNE I ZAVRŠNE ODREDBE

Članak 4.

Danom stupanja na snagu ovoga Pravilnika prestaje važiti Pravilnik o načinu i rokovima dostavljanja podataka Uredu za sprječavanje pranja novca o prekršajnim postupcima (»Narodne novine« broj 76/09).

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 470-00/15-001/1

Urbroj: 513-12-2/027-18-216

Zagreb, 17. prosinca 2018.

Ministar financija
 dr. sc. Zdravko Marić, v. r.

![](/files/_web/sluzbeni-dio/2019/130260/images/20897.jpg)

![](/files/_web/sluzbeni-dio/2019/130260/images/20889.jpg)
### NN 1/2019 (2.1.2019.), Prosječna kamatna stopa na stanja kredita odobrenih na razdoblje dulje od godine dana nefinancijskim trgovačkim društvima

HRVATSKA NARODNA BANKA

27

Na temelju članka 29. stavka 8. Zakona o obveznim odnosima (»Narodne novine« br. 35/2005., 41/2008., 125/2011., 78/2015. i 29/2018.) i članka 12.a stavka 4. Zakona o financijskom poslovanju i predstečajnoj nagodbi (»Narodne novine« br. 108/2012., 144/2012., 81/2013., 112/2013., 71/2015. i 78/2015.), Hrvatska narodna banka objavljuje

PROSJEČNU KAMATNU STOPU

NA STANJA KREDITA ODOBRENIH NA RAZDOBLJE DULJE OD GODINE DANA NEFINANCIJSKIM TRGOVAČKIM DRUŠTVIMA

Prosječna kamatna stopa za referentno razdoblje od 1. svibnja 2018. do 31. listopada 2018. iznosi 3,54%.

O. br: 401-020/12-18/BV

Zagreb, 19. prosinca 2018.

Guverner
 Hrvatske narodne banke
 Boris Vujčić, v. r.
### NN 1/2019 (2.1.2019.), Prosječne ponderirane kamatne stope na stanja stambenih i ostalih potrošačkih kredita

Hrvatska narodna banka

26

Na temelju članka 11.b stavka 3. i članka 11.c stavka 3. Zakona o potrošačkom kreditiranju (»Narodne novine«, br. 75/2009., 112/2012., 143/2013., 147/2013., 9/2015., 78/2015., 102/2015. i 52/2016.) i članka 25. stavka 3. Zakona o stambenom potrošačkom kreditiranju (»Narodne novine«, br. 101/2017.), Hrvatska narodna banka objavljuje

PROSJEČNE PONDERIRANE KAMATNE STOPE

NA STANJA STAMBENIH I OSTALIH POTROŠAČKIH KREDITA

1. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 31. listopada 2018. iznosi 4,16%.

2. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 31. listopada 2018. iznosi 4,16%.

3. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 31. listopada 2018. iznosi 2,83%.

4. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 31. listopada 2018. iznosi 7,41%.

5. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 31. listopada 2018. iznosi 6,81%.

6. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 31. listopada 2018. iznosi 4,02%.

O. br: 400-020/12-18/BV

Zagreb, 19. prosinca 2018.

Guverner
 Hrvatske narodne banke
 Boris Vujčić, v. r.
### NN 2/2019 (4.1.2019.), Dodatak I. Kolektivnom ugovoru za državne službenike i namještenike

KOLEKTIVNI UGOVORI

44

VLADA REPUBLIKE HRVATSKE, Zagreb, Trg svetog Marka 2, (u daljnjem tekstu: Vlada), kao poslodavac, zastupana po ministru rada i mirovinskoga sustava mr. sc. Marku Paviću

i

SINDIKAT POLICIJE HRVATSKE, Zagreb, Bužanova 4, zastupan po Dubravku Jagiću,

NEZAVISNI SINDIKAT DJELATNIKA MINISTARSTVA UNUTARNJIH POSLOVA, Zagreb, Avenija Gojka Šuška 1, zastupan po Zdravku Lončaru,

SINDIKAT DRŽAVNIH I LOKALNIH SLUŽBENIKA I NAMJEŠTENIKA REPUBLIKE HRVATSKE, Zagreb, Trg kralja Petra Krešimira IV. br. 2, zastupan po Borisu Pleši,

(u daljnjem tekstu: sindikat)

zaključili su 21. prosinca 2018. godine sljedeći

DODATAK I.
 KOLEKTIVNOM UGOVORU

ZA DRŽAVNE SLUŽBENIKE I NAMJEŠTENIKE

Članak 1.

Potpisom ovog Dodatka Kolektivnom ugovoru za državne službenike i namještenike (»Narodne novine«, broj 112/17 i 12/18), ugovorne strane suglasno utvrđuju da će osnovica za izračun plaće za državne službenike i namještenike u 2019. godini iznositi kako slijedi:

– od 1. siječnja 2019. godine do 31. kolovoza 2019. godine 5.584,19 kuna bruto,

– od 1. rujna 2019. godine pa nadalje 5.695,87 kuna bruto.

Osnovica iz stavka 1. podstavak 1. ovoga članka se primjenjuje počevši s plaćom za mjesec siječanj 2019. godine koja će biti isplaćena u mjesecu veljači 2019. godine, a osnovica iz podstavka 2. počevši s plaćom za mjesec rujan 2019. godine koja će biti isplaćena u mjesecu listopadu 2019. godine.

O visini osnovice iz stavka 1. ovoga članka Ugovorne strane će pregovarati prije donošenja smjernica ekonomske i fiskalne politike za 2020. godinu i ugovoriti dodatkom Kolektivnom ugovoru.

Članak 2.

Ugovorne strane su suglasne da će o visini jednokratnih materijalnih prava (regres, dar za Sv. Nikolu i nagrada za božićne blagdane), ugovorenih Kolektivnim ugovorom iz članka 1. ovog Dodatka ponovno pregovarati u prvoj polovini 2019. godine, najkasnije prije donošenja smjernica ekonomske i fiskalne politike za naredno razdoblje.

Jednokratna materijalna prava iz stavka 1. ovoga članka ugovorit će se dodatkom Kolektivnom ugovoru.

Članak 3.

Ovaj Dodatak Kolektivnom ugovoru za državne službenike i namještenike se primjenjuje od 1. siječnja 2019. godine.

Članak 4.

Ovaj Dodatak Kolektivnom ugovoru za državne službenike i namještenike je sastavljen u osam izvornih primjeraka, od kojih svakom sindikatu pripada po jedan primjerak, a Vladi pet primjerka.

|  |  |
| --- | --- |
| ZA VLADU REPUBLIKE HRVATSKE  Ministar rada i mirovinskoga sustava  mr. sc. Marko Pavić, v. r. | ZA SINDIKATE  Sindikat policije Hrvatske  Dubravko Jagić, v. r.  Nezavisni sindikat djelatnika  Ministarstva unutarnjih poslova  Zdravko Lončar, v. r.  Sindikat državnih i lokalnih službenika i namještenika Republike Hrvatske  Boris Pleša, v. r. |
### NN 2/2019 (4.1.2019.), Sporazum o osnovici za izračun plaće u javnim službama

KOLEKTIVNI UGOVORI

45

VLADA REPUBLIKE HRVATSKE, zastupana po mr. sc. Marku Paviću, ministru rada i mirovinskoga sustava (u daljnjem tekstu: Vlada RH)

i

HRVATSKI STRUKOVNI SINDIKAT MEDICINSKIH SESTARA – MEDICINSKIH TEHNIČARA,

SINDIKAT HRVATSKIH UČITELJA,

NEZAVISNI SINDIKAT ZNANOSTI I VISOKOG OBRAZOVANJA,

HRVATSKI SINDIKAT DJELATNIKA U KULTURI,

SAMOSTALNI SINDIKAT ZDRAVSTVA I SOCIJALNE SKRBI HRVATSKE,

NEZAVISNI SINDIKAT ZAPOSLENIH U SREDNJIM ŠKOLAMA HRVATSKE,

SINDIKAT ZAPOSLENIKA U DJELATNOSTI SOCIJALNE SKRBI HRVATSKE,

HRVATSKI LIJEČNIČKI SINDIKAT,

svi zastupani po Branimiru Mihalinecu, predsjedniku Nezavisnog sindikata zaposlenih u srednjim školama Hrvatske, okončali su 27. studenoga 2018. godine u Zagrebu postupak mirenja u interesnom kolektivnom radnom sporu potpisujući sljedeći

ZAKLJUČAK

Stranke su postigle Sporazum da će se osnovica za plaće u javnim službama povećati za 3% (tri posto) počevši od 1. siječnja 2019. godine i nadalje dodatno za 2% (dva posto) počevši od 1. rujna 2019. godine.

|  |  |
| --- | --- |
| Predstavnik poslodavca  mr. sc. Marko Pavić, v. r. | Predstavnik sindikata  Branimir Mihalinec, v. r.  Miriteljica  Danica Lisičar, v. r. |
### NN 2/2019 (4.1.2019.), Pravilnik o izmjeni Pravilnika o uvjetima i načinu obavljanja poslova nadzora nepropisno zaustavljenih ili parkiranih vozila te uvjetima za obavljanje poslova premještanja nepropisno zaustavljenih ili parkiranih vozila

MINISTARSTVO UNUTARNJIH POSLOVA

40

Na temelju članka 85. stavka 3. Zakona o sigurnosti prometa na cestama (»Narodne novine« broj 67/08, 48/10, 74/11, 80/13, 158/13, 92/14, 64/15 i 108/17) ministar unutarnjih poslova donosi

PRAVILNIK

O IZMJENI PRAVILNIKA O UVJETIMA I NAČINU OBAVLJANJA POSLOVA NADZORA NEPROPISNO ZAUSTAVLJENIH ILI PARKIRANIH VOZILA TE UVJETIMA ZA OBAVLJANJE POSLOVA PREMJEŠTANJA NEPROPISNO ZAUSTAVLJENIH ILI PARKIRANIH VOZILA

Članak 1.

U Pravilniku o uvjetima i načinu obavljanja poslova nadzora nepropisno zaustavljenih ili parkiranih vozila te uvjetima za obavljanje poslova premještanja nepropisno zaustavljenih ili parkiranih vozila (»Narodne novine« broj 134/08) u članku 6. stavku 2. iza riječi: »fotografijom« stavlja se zarez, a veznik: »i« briše se.

U stavku 3. iza riječi: »fotografija« stavlja se zarez, a veznik: »i« briše se.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/18-03/601
 Urbroj: 511-01-152-18-6
 Zagreb, 10. prosinca 2018.

Ministar
 dr. sc. Davor Božinović, v. r.
### NN 2/2019 (4.1.2019.), Odluka o donošenju Nacionalnog plana za unaprjeđenje socijalne dimenzije visokog obrazovanja u Republici Hrvatskoj 2019. – 2021.

VLADA REPUBLIKE HRVATSKE

32

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 12. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17), Vlada Republike Hrvatske je na sjednici održanoj 3. siječnja 2019. godine donijela

ODLUKU

O DONOŠENJU NACIONALNOG PLANA ZA UNAPRJEĐENJE SOCIJALNE DIMENZIJE VISOKOG OBRAZOVANJA U REPUBLICI HRVATSKOJ
 2019. – 2021.

I.

Donosi se Nacionalni plan za unaprjeđenje socijalne dimenzije visokog obrazovanja u Republici Hrvatskoj 2019. – 2021., u tekstu koji je dostavilo Ministarstvo znanosti i obrazovanja aktom, klase: 602-04/18-10/00041, urbroja: 533-08-18-0021, od 11. prosinca 2018. godine.

II.

Financijska sredstva za provedbu ove Odluke osigurana su u Državnom proračunu Republike Hrvatske za 2019. godinu i projekcijama za 2020. i 2021. godinu, u sklopu Razdjela 080 – Ministarstva znanosti i obrazovanja i 086 – Ministarstva rada i mirovinskoga sustava, u ukupnom iznosu od 267.311.400,00 kuna za 2019. godinu, 100.646.243,00 kuna za 2020. godinu te 124.206.394,00 kuna za 2021. godinu.

III.

Zadužuje se Ministarstvo znanosti i obrazovanja da o ovoj Odluci izvijesti nadležna tijela uključena u provedbu Nacionalnog plana iz točke I. ove Odluke, te da objavi Nacionalni plan na svojoj mrežnoj stranici.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/439

Urbroj: 50301-27/04-19-2

Zagreb, 3. siječnja 2019.

Predsjednik
 mr. sc. Andrej Plenković, v. r.
### NN 3/2019 (9.1.2019.), Odluka kojom se utvrđuje Lista izmiritelja Centra za mirenje pri Hrvatskoj komori ovlaštenih inženjera geodezije

Hrvatska komora ovlaštenih inženjera geodezije

70

Na temelju članka 56. stavak 5. a u vezi s člankom 105. Zakona o obavljanju geodetske djelatnosti (»Narodne novine« broj 25/18) Skupština Hrvatske komore ovlaštenih inženjera geodezije, na prijedlog Upravnog odbora, na 5. redovitoj sjednici održanoj 11. prosinca 2018. godine donijela je

ODLUKU

KOJOM SE UTVRĐUJE LISTA IZMIRITELJA CENTRA ZA MIRENJE PRI HRVATSKOJ KOMORI OVLAŠTENIH INŽENJERA GEODEZIJE

I.

Na Listu izmiritelja Centra za mirenje pri Hrvatskoj komori ovlaštenih inženjera geodezije imenuju se:

1. mr. sc. Franjo Ambroš, dipl. ing. geod.

2. dr. sc. Siniša Mastelić Ivić, dipl. ing. geod.

3. Damir Movre, dipl. ing. kult. tehn.

4. Marina Popović Škeva, mag. ing. geod. et geoinf.

II.

Ova Odluka stupa na snagu danom objave u »Narodnim novinama«.

Klasa: 003-000/18-01/3

Urbroj: 507-01-18-18

Zagreb, 11. prosinca 2018.

Predsjednik
 Hrvatske komore ovlaštenih inženjera geodezije
 Vladimir Krupa, dipl. ing. geod., v. r.
### NN 3/2019 (9.1.2019.), Odluka o Listi izmiritelja Centra za mirenje pri Hrvatskoj komori inženjera elektrotehnike

Hrvatska komora inženjera elektrotehnike

69

Na temelju članka 19. stavka 4. Zakona o komori arhitekata i komorama inženjera u graditeljstvu i prostornom uređenju (»Narodne novine«, broj 78/15.), Skupština Hrvatske komore inženjera elektrotehnike, na 2. sjednici održanoj 20. prosinca 2018. godine, donijela je

ODLUKU

O LISTI IZMIRITELJA CENTRA ZA MIRENJE PRI HRVATSKOJ KOMORI INŽENJERA ELEKTROTEHNIKE

Članak 1.

Utvrđuje se Lista izmiritelja Centra za mirenje pri Hrvatskoj komori inženjera elektrotehnike:

1. Milena Frankić, sutkinja Građanskog odjela

2. Ana Gradišek, sutkinja Građanskog odjela

3. Diana Preglej, sutkinja Građanskog odjela

4. Željka Rožić Kaleb, sutkinja Građanskog odjela

5. Gabrijela Topić Kordej, sutkinja Građanskog odjela

6. Miroslav Grgić, mag. ing. el.

7. Stjepan Pavliša, ing. el.

8. Tihomir Vemenac, mag. ing. el.

9. Miljan Lenić, mag. ing. el.

10. mr. sc. Zdravko Bašić, dipl. ing. el.

11. Miroslav Krepela, dipl. ing. el.

12. Igor Gašparić, bacc. ing. el.

13. Zlatko Oršulić, dipl. ing. el.

14. Igor Ganić, mag. ing. el.

15. Marijan Mikac, ing. el.

16. Nenad Kuzman, dipl. ing. el.

Članak 2.

Ova Odluka stupa na snagu danom donošenja, te se objavljuje u »Narodnim novinama«.

Klasa: 100-04/18-01/10

Urbroj: 504-00-18-1

Zagreb, 20. prosinca 2018.

Predsjednik
 Hrvatske komore inženjera elektrotehnike
 Živko Radović, dipl. ing. el., v. r.
### NN 3/2019 (9.1.2019.), Odluka o izmjeni Odluke o utvrđivanju cijene obrtnice

MINISTARSTVO GOSPODARSTVA, PODUZETNIŠTVA I OBRTA

66

Na temelju članka 14. stavka 5. Zakona o obrtu (»Narodne novine «, broj 143/2013) ministar nadležan za obrt, donosi

ODLUKU

O IZMJENI ODLUKE O UTVRĐIVANJU CIJENE OBRTNICE

Članak 1.

U Odluci o utvrđivanju cijene obrtnice (»Narodne novine« br. 159/2013, 151/2014, 135/2015, 3/2017 i 3/2018), članak 6. mijenja se i glasi:

»Iznimno, u razdoblju od 2. 1. 2019. do 1. 1. 2020. godine fizička osoba oslobađa se plaćanja utvrđene cijene za izdavanje obrtnice iz članka 2. ove Odluke.«

Članak 2.

Ova Odluka objavljuje se u »Narodnim novinama«, a stupa na snagu 2. siječnja 2019. godine.

Klasa: 011-01/18-01/05

Urbroj: 526-04-02/1-19-2

Zagreb, 2. siječnja 2019.

Ministar
 Darko Horvat, v. r.
### NN 3/2019 (9.1.2019.), Odluka o izmjeni Odluke o utvrđivanju cijene odobrenja za obavljanje domaće radinosti ili sporednog zanimanja

MINISTARSTVO GOSPODARSTVA, PODUZETNIŠTVA I OBRTA

67

Na temelju članka 52. stavka 3. Zakona o obrtu (»Narodne novine«, broj 143/2013) ministar nadležan za obrt, donosi

ODLUKU

O IZMJENI ODLUKE O UTVRĐIVANJU CIJENE ODOBRENJA ZA OBAVLJANJE DOMAĆE RADINOSTI ILI SPOREDNOG ZANIMANJA

Članak 1.

U Odluci o utvrđivanju cijene odobrenja za obavljanje domaće radinosti ili sporednog zanimanja (»Narodne novine« br. 151/2014, 3/2017 i 3/2018), članak 6. mijenja se i glasi:

»Iznimno, u razdoblju od 2. 1. 2019. do 1. 1. 2020. godine fizička osoba oslobađa se plaćanja utvrđene cijene za izdavanje odobrenja iz članka 2. ove Odluke«.

Članak 2.

Ova odluka objavljuje se u »Narodnim novinama«, a stupa na snagu 2. siječnja 2019. godine.

Klasa: 011-01/18-01/06

Urbroj: 526-04-02/1-19-2

Zagreb, 2. siječnja 2019.

Ministar
 Darko Horvat, v. r.
### NN 3/2019 (9.1.2019.), Pravilnik o izmjenama i dopuni Pravilnika o dragovoljnom vojnom osposobljavanju

Ministarstvo obrane

61

Na temelju članka 26. stavka 6. Zakona o obrani (»Narodne novine«, br. 73/13, 75/15, 27/16, 110/17 – Odluka Ustavnog suda Republike Hrvatske i 30/18) donosim

PRAVILNIK

O IZMJENAMA I DOPUNI PRAVILNIKA O DRAGOVOLJNOM VOJNOM OSPOSOBLJAVANJU

Članak 1.

U Pravilniku o dragovoljnom vojnom osposobljavanju (»Narodne novine«, br. 158/13 i 121/16) u članku 4. stavku 1. riječi: »do kraja kalendarske godine u kojoj navršava 29 godina života« zamjenjuju se riječima: »do posljednjega dana kalendarske godine u kojoj navršavaju 30 godina«.

Iza stavka 1. dodaje se novi stavak 2. koji glasi:

»(2) Iznimno od stavka 1. ovoga članka, na dragovoljno vojno osposobljavanje mogu se uputiti i vojni obveznici stariji od 30 godina ako su kandidati za ugovorne pričuvnike, vojne specijaliste ili za kasni prijam u djelatnu vojnu službu.«.

Članak 2.

U članku 7. stavku 1. podstavak 2. mijenja se i glasi:

» – preslik svjedodžbe/diplome (izvornik dokumenta na uvid).«.

Članak 3.

U članku 27. podstavak 2. mijenja se i glasi:

» – novčanu naknadu u iznosu od 3.000,00 kuna neto za svaki mjesec uspješno izvršenog programa obuke«.

Članak 4.

U članku 31. stavku 2. riječi: »Sektoru za pravne i upravne poslove« zamjenjuju se riječima: »Službi za drugostupanjski upravni postupak i upravne sporove«.

Članak 5.

U cijelom tekstu Pravilnika o dragovoljnom vojnom osposobljavanju (»Narodne novine«, br. 158/13 i 121/16) riječi: »Uprava za ljudske resurse« zamjenjuju se riječima: »Uprava za ljudske potencijale«.

Članak 6.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 800-02/18-01/2

Urbroj: 512-01-19-15

Zagreb, 3. siječnja 2019.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 3/2019 (9.1.2019.), Rješenje o razrješenju pomoćnika ministrice vanjskih i europskih poslova

VLADA REPUBLIKE HRVATSKE

51

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 3. siječnja 2019. godine donijela

RJEŠENJE

O RAZRJEŠENJU POMOĆNIKA MINISTRICE VANJSKIH I EUROPSKIH POSLOVA

Razrješuje se TOMA GALLI dužnosti pomoćnika ministrice vanjskih i europskih poslova s danom 6. siječnja 2019. godine, radi odlaska na novu dužnost.

Klasa: UP/I 080-02/19-02/03
 Urbroj: 50301-15/07-19-02
 Zagreb, 3. siječnja 2019.

Predsjednik
 mr. sc. Andrej Plenković, v. r.
### NN 3/2019 (9.1.2019.), Rješenje o imenovanju pomoćnice ministrice vanjskih i europskih poslova

VLADA REPUBLIKE HRVATSKE

52

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 3. siječnja 2019. godine donijela

RJEŠENJE

O IMENOVANJU POMOĆNICE MINISTRICE VANJSKIH I EUROPSKIH POSLOVA

Imenuje se GORDANA VIDOVIĆ MESAREK pomoćnicom ministrice vanjskih i europskih poslova, s danom 7. siječnja 2019. godine.

Klasa: UP/I 080-02/19-01/02
 Urbroj: 50301-15/07-19-02
 Zagreb, 3. siječnja 2019.

Predsjednik
 mr. sc. Andrej Plenković, v. r.
### NN 3/2019 (9.1.2019.), Rješenje o imenovanju pomoćnika ministrice vanjskih i europskih poslova

VLADA REPUBLIKE HRVATSKE

53

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 3. siječnja 2019. godine donijela

RJEŠENJE

O IMENOVANJU POMOĆNIKA MINISTRICE VANJSKIH I EUROPSKIH POSLOVA

Imenuje se MIROSLAV PAPA pomoćnikom ministrice vanjskih i europskih poslova, s danom 7. siječnja 2019. godine.

Klasa: UP/I 080-02/19-01/01
 Urbroj: 50301-15/07-19-02
 Zagreb, 3. siječnja 2019.

Predsjednik
 mr. sc. Andrej Plenković, v. r.
### NN 3/2019 (9.1.2019.), Rješenje o razrješenju državne tajnice u Ministarstvu mora, prometa i infrastrukture

VLADA REPUBLIKE HRVATSKE

54

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 40. stavka 1. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 3. siječnja 2019. godine donijela

RJEŠENJE

O RAZRJEŠENJU DRŽAVNE TAJNICE U MINISTARSTVU MORA, PROMETA I INFRASTRUKTURE

Razrješuje se mr. sc. MAJA MARKOVČIĆ KOSTELAC dužnosti državne tajnice u Ministarstvu mora, prometa i infrastrukture, s danom 1. siječnja 2019. godine, radi odlaska na novu dužnost.

Klasa: UP/I 080-02/18-02/54
 Urbroj: 50301-15/07-19-02
 Zagreb, 3. siječnja 2019.

Predsjednik
 mr. sc. Andrej Plenković, v. r.
### NN 3/2019 (9.1.2019.), Odluka o izmjeni Odluke o općinskim porezima Općine Trnovec Bartolovečki

Općina Trnovec Bartolovečki

74

Na temelju članka 20. stavka 1. i članka 42. stavka 1. točke 1. Zakona o lokalnim porezima (»Narodne novine« broj 115/16. i 101/17.) i članka 33. Statuta Općine Trnovec Bartolovečki (»Službeni vjesnik Varaždinske županije« broj 24/09., 15/13. i 25/13. – pročišćeni tekst i 10/18.) Općinsko vijeće Općine Trnovec Bartolovečki na 13. sjednici održanoj 27. prosinca 2018. godine, donosi

ODLUKU

O IZMJENI ODLUKE O OPĆINSKIM POREZIMA OPĆINE TRNOVEC BARTOLOVEČKI

Članak 1.

U članku 5. Odluke o općinskim porezima Općine Trnovec Bartolovečki (»Narodne novine« broj 40/17., Ispravak 91/17. i 110/17.) i »Službeni vjesnik Varaždinske županije« broj 19/17. – Ispravak broj 50/17. i 62/17.) stavak 1. mijenja se, a novi glasi:

»Prirez porezu na dohodak plaća se po stopi od 7% na osnovicu iz članka 4. ove Odluke.«

Članak 2.

Ova Odluka stupa na snagu prvoga dana od dana objave u »Narodnim novinama«, a objavit će se i u »Službenom vjesniku Varaždinske županije«.

Klasa: 410-01/18-01/12

Urbroj: 2186-09-01-18-12

Trnovec, 27. prosinca 2018.

Predsjednik Općinskog vijeća
 Mario Sačić, dipl. ing. građ., v. r.
### NN 3/2019 (9.1.2019.), Rješenje o razrješenju ravnatelja Državne uprave za zaštitu i spašavanje

VLADA REPUBLIKE HRVATSKE

55

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 51. stavka 2. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 3. siječnja 2019. godine donijela

RJEŠENJE

O RAZRJEŠENJU RAVNATELJA DRŽAVNE
 UPRAVE ZA ZAŠTITU I SPAŠAVANJE

Razrješuje se dr. sc. DRAGAN LOZANČIĆ dužnosti ravnatelja Državne uprave za zaštitu i spašavanje, s danom 1. siječnja 2019. godine.

Klasa: UP/I 080-02/19-02/02
 Urbroj: 50301-15/07-19-01
 Zagreb, 3. siječnja 2019.

Predsjednik
 mr. sc. Andrej Plenković, v. r.
### NN 3/2019 (9.1.2019.), Rješenje o razrješenju ravnatelja Državnog zavoda za radiološku i nuklearnu sigurnost

VLADA REPUBLIKE HRVATSKE

56

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 51. stavka 2. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 3. siječnja 2019. godine donijela

RJEŠENJE

O RAZRJEŠENJU RAVNATELJA DRŽAVNOG ZAVODA ZA RADIOLOŠKU I NUKLEARNU SIGURNOST

Razrješuje se mr. sc. SAŠA MEDAKOVIĆ dužnosti ravnatelja Državnog zavoda za radiološku i nuklearnu sigurnost, s danom 1. siječnja 2019. godine.

Klasa: UP/I 080-02/19-02/01
 Urbroj: 50301-15/07-19-01
 Zagreb, 3. siječnja 2019.

Predsjednik
 mr. sc. Andrej Plenković, v. r.
### NN 3/2019 (9.1.2019.), Rješenje o razrješenju zamjenice predsjednika Stručnog povjerenstva za praćenje sigurnosti opskrbe tržišta nafte i naftnih derivata

VLADA REPUBLIKE HRVATSKE

57

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 11. stavaka 1. i 2. Zakona o tržištu nafte i naftnih derivata (»Narodne novine«, br. 19/14 i 73/17), Vlada Republike Hrvatske je na sjednici održanoj 3. siječnja 2019. godine donijela

RJEŠENJE

O RAZRJEŠENJU ZAMJENICE PREDSJEDNIKA STRUČNOG POVJERENSTVA ZA PRAĆENJE SIGURNOSTI OPSKRBE TRŽIŠTA NAFTE I NAFTNIH DERIVATA

Razrješuje se BARBARA DORIĆ dužnosti zamjenice predsjednika Stručnog povjerenstva za praćenje sigurnosti opskrbe tržišta nafte i naftnih derivata.

Klasa: 080-02/18-02/115
 Urbroj: 50301-15/07-19-02
 Zagreb, 3. siječnja 2019.

Predsjednik
 mr. sc. Andrej Plenković, v. r.
### NN 3/2019 (9.1.2019.), Rješenje o imenovanju zamjenika predsjednika Stručnog povjerenstva za praćenje sigurnosti opskrbe tržišta nafte i naftnih derivata

VLADA REPUBLIKE HRVATSKE

58

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 11. stavaka 1. i 2. Zakona o tržištu nafte i naftnih derivata (»Narodne novine«, br. 19/14 i 73/17), Vlada Republike Hrvatske je na sjednici održanoj 3. siječnja 2019. godine donijela

RJEŠENJE

O IMENOVANJU ZAMJENIKA PREDSJEDNIKA STRUČNOG POVJERENSTVA ZA PRAĆENJE SIGURNOSTI OPSKRBE TRŽIŠTA NAFTE I NAFTNIH DERIVATA

Imenuje se MARIJAN KRPAN, predsjednik Uprave Agencije za ugljikovodike, zamjenikom predsjednika Stručnog povjerenstva za praćenje sigurnosti opskrbe tržišta nafte i naftnih derivata, po položaju.

Klasa: 080-02/18-01/185
 Urbroj: 50301-15/07-19-02
 Zagreb, 3. siječnja 2019.

Predsjednik
 mr. sc. Andrej Plenković, v. r.
### NN 3/2019 (9.1.2019.), Rješenje o razrješenju dijela članova Povjerenstva Vlade Republike Hrvatske za zatočene i nestale osobe

VLADA REPUBLIKE HRVATSKE

59

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke VI. Odluke o osnivanju Povjerenstva Vlade Republike Hrvatske za zatočene i nestale osobe (»Narodne novine«, broj 44/17), Vlada Republike Hrvatske je na sjednici održanoj 3. siječnja 2019. godine donijela

RJEŠENJE

O RAZRJEŠENJU DIJELA ČLANOVA POVJERENSTVA VLADE REPUBLIKE HRVATSKE ZA ZATOČENE I NESTALE OSOBE

Razrješuju se dužnosti članovi Povjerenstva Vlade Republike Hrvatske za zatočene i nestale:

– DENIS KOVAČIĆ, dr. med., na koju je imenovan kao predstavnik Ministarstva zdravstva

– ROBERT FILIPOVIĆ-PERŠIN, na koju je imenovan kao predstavnik Sigurnosno-obavještajne agencije

– ROBERT MARKT, na koju je imenovan kao predstavnik Hrvatskoga Crvenog križa.

Klasa: 080-02/18-02/117
 Urbroj: 50301-15/07-19-02
 Zagreb, 3. siječnja 2019.

Predsjednik
 mr. sc. Andrej Plenković, v. r.
### NN 3/2019 (9.1.2019.), Rješenje o imenovanju dijela članova Povjerenstva Vlade Republike Hrvatske za zatočene i nestale osobe

VLADA REPUBLIKE HRVATSKE

60

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke VI. Odluke o osnivanju Povjerenstva Vlade Republike Hrvatske za zatočene i nestale osobe (»Narodne novine«, broj 44/17), Vlada Republike Hrvatske je na sjednici održanoj 3. siječnja 2019. godine donijela

RJEŠENJE

O IMENOVANJU DIJELA ČLANOVA POVJERENSTVA VLADE REPUBLIKE HRVATSKE ZA ZATOČENE I NESTALE OSOBE

Za članove Povjerenstva Vlade Republike Hrvatske za zatočene i nestale osobe, imenuju se:

– prof. dr. sc. prim. VILI BEROŠ, dr. med., kao predstavnik Ministarstva zdravstva

– DRAGO GOJAK, kao predstavnik Sigurnosno-obavještajne agencije

– prim. JOSIP JELIĆ, dr. med., kao predstavnik Hrvatskoga Crvenog križa.

Klasa: 080-02/18-01/187
 Urbroj: 50301-15/07-19-02
 Zagreb, 3. siječnja 2019.

Predsjednik
 mr. sc. Andrej Plenković, v. r.
### NN 3/2019 (9.1.2019.), Odluka o izmjenama Odluke o imenovanju članova i zamjenika članova u Odbor regija Europske unije, u mandatnom razdoblju 2015. – 2020. godine

Vlada Republike Hrvatske

50

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s točkom III. Odluke o postupku imenovanja članova i zamjenika članova u Odbor regija Europske unije (»Narodne novine«, broj 35/13), Vlada Republike Hrvatske je na sjednici održanoj 3. siječnja 2019. godine donijela

ODLUKU

O IZMJENAMA ODLUKE O IMENOVANJU ČLANOVA I ZAMJENIKA ČLANOVA U ODBOR REGIJA EUROPSKE UNIJE, U MANDATNOM RAZDOBLJU 2015. – 2020. GODINE

I.

U Odluci o imenovanju članova i zamjenika članova u Odbor regija Europske unije, u mandatnom razdoblju 2015. – 2020. godine (»Narodne novine«, broj 4/15), u točki I. podtočke 4., 5. i 7. mijenjaju se i glase:

»4. GORAN PAUK, župan Šibensko-kninske županije

5. JELENA PAVIČIĆ VUKIČEVIĆ, zamjenica gradonačelnika Grada Zagreba

7. IVAN GULAM, općinski načelnik Općine Pirovac«.

II.

U točki II. podtočke 1., 3., 5. i 6. mijenjaju se i glase:

»1. DARKO KOREN, župan Koprivničko-križevačke županije

3. MATIJA POSAVEC, župan Međimurske županije

5. ANTEO MILOS, gradonačelnik Grada Novigrada – Cittanova

6. ANTONIJA JOZIĆ, gradonačelnica Grada Pleternice«.

III.

Mandat članovima i zamjenicima članova u skladu s odredbama Aneksa III. Obavijesti o propisanoj proceduri imenovanja koji se u Odbor regija Europske unije imenuju umjesto članova kojima je mandat prestao, traje do isteka tekućeg mandata saziva Odbora regija Europske unije u 2020. godini.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/457
 Urbroj: 50301-15/07-19-02
 Zagreb, 3. siječnja 2019.

Predsjednik
 mr. sc. Andrej Plenković, v. r.
### NN 3/2019 (9.1.2019.), Obavijest o podnesenom zahtjevu za zaštitu naziva »Zagorski bagremov med« zaštićena oznaka izvornosti

Ministarstvo poljoprivrede

62

Ministarstvo poljoprivrede na temelju članka 88. stavka 9. Zakona o poljoprivredi (»Narodne novine« broj 30/15, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »ZAGORSKI BAGREMOV MED« ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) 6. kolovoza 2018. godine zaprimilo je zahtjev za zaštitu naziva »Zagorski bagremov med« – zaštićena oznaka izvornosti od podnositelja zahtjeva Saveza pčelarskih udruga Krapinsko-zagorske županije, Magistratska 1, 49 000 Krapina.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od dva mjeseca od datuma objave ove Obavijesti podnijeti prigovor na podneseni Zahtjev, sukladno članku 88. stavku 10. Zakona.

3. Sukladno članku 88. stavku 9. Zakona, nakon objave ove Obavijesti, na mrežnim stranicama Ministarstva (www.mps.hr) bit će objavljena Specifikacija proizvoda »Zagorski bagremov med«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/18-01/19

Urbroj: 525-09/1341-18-5

Zagreb, 13. prosinca 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.